കുട്ടികള്ക്ക് സിവില് സര്വിസിന്റെ ബാലപാഠങ്ങള് പകര്ന്ന് മുകുന്ദ് കുമാര് ഐ.എ.എസ് നാദാപുരം: സിവില് സര്വിസിന്റെ ബാലപാഠങ്ങളും ജീവിത വഴിയിലെ വിജയകഥകളും പകര്ന്നു നല്കി വാണിമേല് ക്രസന്റ്ഹയര് സെക്കന്ഡറി സ്കൂള് വിദ്യാര്ഥികളുമായി കോഴിക്കോട് അസി. കലക്ടര് മുകുന്ദ് കുമാര് നടത്തിയ അഭിമുഖം ശ്രദ്ധേയമായി. നവീകരിച്ച ലൈബ്രറി സന്ദര്ശിക്കാന് എത്തിയതായിരുന്നു അദ്ദേഹം.ഉയര്ന്ന സ്വപ്നങ്ങളും കഠിനാധ്വാനം ചെയ്യാനുള്ള മനസ്സുമുണ്ടെങ്കില് സിവില് സര്വിസ് ഉള്പ്പടെയുള്ള എല്ലാ മത്സര പരീക്ഷകളും ജയിച്ച് കയറാനാകുമെന്ന് തന്റെ ജീവിതാനുഭവങ്ങളെ ഓര്ത്തെടുത്ത് അദ്ദേഹം കുട്ടികളെ പ്രചോദിപ്പിച്ചു. പന്ത്രണ്ടാം ക്ലാസ് വരെയുള്ള പാഠപുസ്തകങ്ങള് നന്നായി പഠിക്കുകയും പത്രവായന ശീലമാക്കുകയും ക്വിസ്, ഡിബേറ്റ്, ചര്ച്ചകള് തുടങ്ങിയ പാഠ്യാനുബന്ധ പ്രവര്ത്തനങ്ങളില് പങ്കാളികളാകുകയും ചെയ്യുന്ന വിദ്യാര്ഥികള്ക്ക് ബിരുദ പഠനത്തോടൊപ്പം സിവില് സര്വിസിന് തയാറെടുക്കാന് എളുപ്പമായിരിക്കുമെന്ന് കുട്ടികളുടെ ചോദ്യങ്ങള്ക്കുത്തരമായി അദ്ദേഹം പറഞ്ഞു. എജുകെയര് പ്രതിഭാ പുരസ്കാരം ലഭിച്ച സ്വാതി കൃഷ്ണ, റിയാന്, സനൂബ അഷ്റഫ് എന്നിവര്ക്ക് അദ്ദേഹം ഉപഹാരം നല്കി. പി.ടി.എ പ്രസിഡന്റ് കല്ലില് മൊയ്തു, മുന് ഹെഡ് മാസ്റ്റര് ടി.പി. അബ്ദുല് കരീം, ഹെഡ് മാസ്റ്റര് സി.കെ. മൊയ്തു, സ്റ്റാഫ് സെക്രട്ടറി പി.പി. അമ്മത്, എം.കെ. നാസര് , ടി.കെ അബ്ദുല് നാസര്, വി.കെ മുഹമ്മദ്, ടി.കെ. അനിഷത്ത്, എ.കെ. സിദ്ദീഖ് സംബന്ധിച്ചു. ലൈബ്രേറിയന് റഷീദ് കോടിയൂറ മോഡറേറ്ററായി. വിദ്യാര്ഥികളായ എ.പി. നജാദ് ,അലുഷ ഹാഷിം, സഹദിയ, ദുല് കിഫില്, പാര്വതി അഭിലാഷ്, ശാമില്, ഈസ എം. ആസാദ്, ചിന്മയ, നിമ, ഉനൈസ്, മുഹമ്മദ് സിനാന്, നിയ ഷെറിന്, റിദ മെഹറിന്, ജിബ ഖദീജ എന്നിവര് അതിഥികളുമായി സംവദിച്ചു.